b"\n_START_ARTICLE_\nEgham\n_START_SECTION_\nLocalitzaci\xc3\xb3\n_START_PARAGRAPH_\nEgham limita amb els seg\xc3\xbcents municipis: Staines-upon-Thames, Bagshot, Sunningdale, Englefield Green, Virginia Water, Windsor Great Park, Old Windsor i Windsor. L'\xc3\xa0rea entre Egham i el centre de Staines-upon-Thames s'anomena Egham Hythe._NEWLINE_Al nord d'Egham est\xc3\xa0 Wraysbury, la llar de l'Associaci\xc3\xb3 Brit\xc3\xa1nica d'Esqu\xc3\xad Aqu\xc3\xa0tic per a Discapacitats. Al sud est\xc3\xa0 Thorpe Park, un gran parc tem\xc3\xa0tic d'atraccions. Tamb\xc3\xa9 a prop d'Egham hi ha un altre indret d'esbarjo for\xc3\xa7a conegut, l'hip\xc3\xb2drom d'Ascot.\n_START_SECTION_\nEconomia\n_START_PARAGRAPH_\nA Egham hi ha un centre d'investigaci\xc3\xb3 de la companyia nord-americana de b\xc3\xa9ns de consum Procter & Gamble, propiet\xc3\xa0ria de la companyia petroliera Shell. Aquesta empresa d\xc3\xb3na treball a unes 550 persones d'Egham, que col\xc2\xb7laboren en diferents seccions: perfumeria, bellesa i salut; que surten al mercat sota les marques: Hugo Boss, Olay i Vicks. El maig del 2012 la companyia Procter & Gamble va anunciar que tenia previst reduir 125 llocs de treball. Altres empreses destacades s\xc3\xb3n la HCL AXON (relacionada amb la tecnologia de la informaci\xc3\xb3), la Belron (filial d'Autoglass), l'EMEA - Future Electronics (fabricant i distribu\xc3\xafdora de components electr\xc3\xb2nics), i la seu d'Enterprise Rent-a-Car. A Egham est\xc3\xa0, a m\xc3\xa9s, la seu de CAB International Europe UK, una empresa que investiga amb formes naturals de combatre les plagues que fan malb\xc3\xa9 els conreus i que mant\xc3\xa9 una de les col\xc2\xb7lecci\xc3\xb3 m\xc3\xa9s grans de microorganismes._NEWLINE_Egham i el seu districte de l'est, Egham Hythe, t\xc3\xa9 relaci\xc3\xb3 amb la hist\xc3\xb2ria dels cotxes esportius. L'empresa Ferrari va estar aqu\xc3\xad, tamb\xc3\xa9 Lagonda (fabricants dels Aston Martin). Actualment encara hi ha representants de Ferrari, Maserati, i Porsche._NEWLINE_Una altra font d'ingressos econ\xc3\xb2mics \xc3\xa9s la zona educativa Royal Holloway, que \xc3\xa9s una secci\xc3\xb3 de la Universitat de Londres._NEWLINE_A la ciutat d'Egham hi ha diversos pubs tradicionals molt visitats: The Foresters, The Crown, The Monkey's Forehead i The Red Lion. L'Spring Rise \xc3\xa9s la zona de bars de la ciutat on se'n celebren tres fires a l'any de cervesa i sidra (Real Ale Festival)._NEWLINE_Egham t\xc3\xa9 un petit museu que est\xc3\xa0 situat a l'edifici del Literary Institute."